ఆగస్టు 16 న, జమ్మూ కాశ్మీర్ ప్రధాన కార్యదర్శి బివిఆర్ సుబ్రహ్మణ్యం ప్రభుత్వం కాశ్మీర్ లోయలో దశలవారీగా లాక్డౌన్ ఎత్తివేసి కొన్ని ఆంక్షలను తొలగిస్తామని ప్రకటించాడు. రాయిటర్స్ ప్రకారం, శ్రీనగర్ లోని కొన్ని ప్రాంతాల్లో ఫోన్ సేవలు 2019 ఆగస్టు 16 న తిరిగి ప్రారంభమయ్యాయి. ల్యాండ్‌లైన్ ఫోన్ సేవలు శ్రీనగర్‌లో 2019 ఆగస్టు 18 నాటికి పునరుద్ధరిస్తామని సుబ్రహ్మణ్యం సూచించాడు. లోయలోని పాఠశాలలు 2019 ఆగస్టు 19 వారంలో తిరిగి తెరుస్తారు. అయితే, లోయలో కొన్ని పాఠశాలలు తెరిచినప్పుడు, పిల్లలు అస్సలు పాఠశాలలకు వెళ్ళలేదని పలు మీడియా నివేదించింది. సుబ్రహ్మణ్యం, "22 లో 12 [జమ్మూ కాశ్మీర్] జిల్లాలు ఇప్పటికే సాధారణంగా పనిచేస్తున్నాయి.  ఏ వైపుననైనా ప్రాణనష్టం అసలు జరగలేదు, తీవ్రమైన గాయాలూ అవ లేదు. ఉగ్రవాద సంస్థల నిరంతర ముప్పును దృష్టిలో ఉంచుకుని టెలికాం కనెక్టివిటీని దశలవారీగా పునరుద్ధరిస్తాం" అని చెప్పాడు. 

25 2019 ఆగస్టు నాటికి, కాశ్మీర్ లోయలో చాలా చోట్ల ల్యాండ్‌లైన్ సేవలు తిరిగి మొదలయ్యాయి. 2019 అక్టోబరు 14 న, ఈ ప్రాంతంలో పోస్ట్‌పెయిడ్ మొబైల్ ఫోన్ సేవలు పూర్తిగా మొదలయ్యాయి. . 2020 జనవరి 3 నాటికి, ఈ ప్రాంతంలో మొబైల్ ఇంటర్నెట్ పూర్తిగా మొదలు కాలేదు. 153 రోజులు దాటిపోయిన ఈ మూసివేత, భారతదేశంలో అతిపెద్ద ఇంటర్నెట్ మూసివేతగా మారింది. 

13 2020 జనవరి న, రాయిటర్స్ రాసిన ఒక కథనం, కాశ్మీర్‌లో ఇంటర్నెట్ సేవలను పూర్తిగా పునరుద్ధరించలేదని, ఇంటర్నెట్‌ను ఉపయోగించడం కోసం కాశ్మీరీలు రద్దీగా ఉండే రైలెక్కి, సమీప పట్టణమైన బనిహాల్‌కు వెళ్తున్నారని, అక్కడి సైబర్‌కాఫ్స్‌లో గంటకు 300 రూపాయలు పెట్టి ఇంటర్నెట్టును వినియోగించుకుంటున్నారనీ రాసింది. ఆ రైలును 'ఇంటర్నెట్ ఎక్స్‌ప్రెస్' అని అంటారని కూడా రాసింది . దిగ్బంధనం వలన దాదాపు 5,00,000 ఉద్యోగాలు పోయాయని కాశ్మీర్ ఛాంబర్ ఆఫ్ కామర్స్ అండ్ ఇండస్ట్రీ వైస్ ప్రెసిడెంట్ మజీద్ మీర్ పేర్కొంటూ, "ఆర్థిక వ్యవస్థకు కోలుకోలేని దెబ్బ ఇది" అని అన్నాడు 

14 2020 జనవరి న, కాశ్మీర్ లోయలో ఎంపిక చేసిన కొన్ని సంస్థలు / వ్యక్తులకు బ్రాడ్‌బ్యాండ్ ఇంటర్నెట్ సేవలను పునరుద్ధరించారు. జమ్మూ ప్రాంతంలో ఉన్న ఐదు జిల్లాల్లో 2 జి మొబైల్ సేవలను పునరుద్ధరించారు. 2020 జనవరి 18 న, జమ్మూ డివిజన్‌లోని మొత్తం 10 జిల్లాల్లోనూ, 153 కాశ్మీరు లోయ లోని కుప్వారా, బండిపురాలకు జిల్లాల్లోనూ  2 జి ఇంటర్నెట్ సేవలను పోస్ట్ పెయిడ్ మొబైళ్ళకు పునరుద్ధరించారు. మొత్తం కేంద్రపాలిత ప్రాంతమంతా వాయిస్ కాల్ SMS సేవలను పునరుద్ధరించారు. 2020 జనవరి 30 న, 301 వైట్-లిస్టెడ్ వెబ్‌సైట్ల కోసం ప్రీ-పెయిడ్, పోస్ట్‌పెయిడ్ మొబైల్‌లలో మొత్తం 20 జిల్లాలకు 2 జి ఇంటర్నెట్ సేవలు పునరుద్ధరించబడ్డాయి. 

26 2020 ఫిబ్రవరి నాటికి, సాధారణ ప్రజలకు విధించిన బ్రాడ్‌బ్యాండ్ ఇంటర్నెట్ సేవల నిషేధం కొనసాగుతోంది..

4 2020 మార్చి వరకు, వైట్‌లిస్ట్ చేసిన వెబ్‌సైట్ల సంఖ్యను పెంచారు. ఇప్పటికీ 2 జి ఇంటర్నెట్ సేవ మాత్రమే అందుబాటులో ఉంది.

4 2020 మార్చి న, ఇంటర్నెట్ సేవలు పూర్తిగా పునరుద్ధరించబడ్డాయి, కానీ 2 జి వేగానికే పరిమితం చేయబడ్డాయి. 



సామాజిక మాధ్యమాలు, యాక్టివిజం, తప్పుడు సమాచారం
చట్టపరమైన అంశాలు
పాకిస్తాన్ స్పందన
సేవల పునరుద్ధరణ